CELEX: 52013PC0736
Language: ro
Date: 2013-10-28
Title: Propunere de DECIZIE A CONSILIULUI privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2015, suma pentru exercițiul 2014 și prima tranșă pentru exercițiul 2014

|
			
		
		
		52013PC0736
		
			Propunere de DECIZIE A CONSILIULUI privind contribuțiile financiare care trebuie plătite de statele membre pentru finanțarea Fondului european de dezvoltare, inclusiv plafonul pentru exercițiul 2015, suma pentru exercițiul 2014 și prima tranșă pentru exercițiul 2014 /* COM/2013/0736 final - 2013/0352 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Acordul intern și Regulamentul financiar
aplicabil celui de al 10-lea FED prevăd o procedură pentru
solicitările de contribuții care trebuie plătite de statele
membre pentru finanțarea FED. În conformitate cu articolul 57
alineatul (2) din Regulamentul financiar aplicabil celui de al 10-lea FED,
prezenta propunere se referă la:
–              
plafonul corespunzător valorii anuale a
contribuțiilor pentru exercițiul 2015;
–              
valoarea anuală a contribuțiilor pentru
exercițiul 2014;
–              
valoarea primei tranșe a contribuțiilor
pentru exercițiul 2014.
2.           ELEMENTELE JURIDICE ALE
PROPUNERII
În conformitate cu articolul 57
alineatul (2) din Regulamentul financiar aplicabil celui de al 10-lea
FED, Consiliul trebuie să se pronunțe în legătură cu
această propunere până la 15 noiembrie 2013, iar statele membre
trebuie să plătească prima tranșă a contribuțiilor
până cel târziu la 21 ianuarie 2014.
În conformitate cu articolul 57
alineatul (7) din Regulamentul financiar aplicabil celui de al 10-lea FED,
suma pentru care gestiunea este asigurată de Comisie și suma pentru
care gestiunea este asigurată de BEI sunt indicate separat.
În conformitate cu articolul 58
alineatul (2) din Regulamentul financiar aplicabil celui de al 10-lea FED,
solicitările de contribuții ar trebui să utilizeze mai întâi,
succesiv, sumele disponibile din FED-urile anterioare. Având în vedere faptul
că BEI nu solicită contribuții pentru prima tranșă,
prezenta propunere se referă așadar doar la sumele din cadrul celui
de al 10-lea FED care corespund Comisiei.
În conformitate cu articolul 145 din
Regulamentul financiar aplicabil celui de al 10­lea FED, BEI a transmis
Comisiei estimările sale actualizate cu privire la angajamentele și
plățile corespunzătoare instrumentelor pe care le gestionează.
În conformitate cu articolul 60 din
Regulamentul financiar aplicabil celui de al 10-lea FED, în cazul în care un
stat membru nu plătește până la termenul stabilit tranșa sa
din contribuție, acesta va trebui să plătească o
dobândă pentru suma neplătită; procedurile pentru plata dobânzii
sunt stabilite la același articol.
2013/0352 (NLE)
Propunere de
DECIZIE A CONSILIULUI
privind contribuțiile financiare care
trebuie plătite de statele membre pentru finanțarea Fondului european
de dezvoltare, inclusiv plafonul pentru exercițiul 2015, suma pentru
exercițiul 2014 și prima tranșă pentru exercițiul 2014
CONSILIUL UNIUNII EUROPENE,
având în vedere Tratatul privind funcționarea
Uniunii Europene,
având în vedere Acordul intern între
reprezentanții guvernelor statelor membre, reuniți în cadrul
Consiliului, privind finanțarea ajutoarelor comunitare în baza cadrului
financiar multianual pentru perioada 2008-2013 în conformitate cu Acordul de
parteneriat ACP-CE și privind alocarea de asistență
financiară pentru țările și teritoriile de peste mări
cărora li se aplică dispozițiile din partea a patra a Tratatului
CE, în special articolul 7,
având în vedere Regulamentul (CE)
nr. 215/2008 al Consiliului din 18 februarie 2008 privind
regulamentul financiar aplicabil celui de al 10-lea Fond european de dezvoltare
(denumit în continuare „Regulamentul financiar aplicabil celui de al 10-lea
FED”), în special articolul 57 alineatul (5),
având în vedere propunerea Comisiei Europene,
întrucât:
(1)       În conformitate cu procedura prevăzută
la articolele 57-61 din Regulamentul financiar aplicabil celui de al 10-lea
FED, Comisia ar trebui să prezinte, până la 15 octombrie 2013,
o propunere care să precizeze plafonul corespunzător valorii anuale a
contribuțiilor statelor membre la Fondul european de dezvoltare (FED)
pentru exercițiul 2015, valoarea contribuțiilor pentru exercițiul
2014, precum și valoarea primei tranșe a contribuțiilor pentru
exercițiul 2014.
(2)       În conformitate cu
articolul 145 primul paragraf din Regulamentul financiar aplicabil celui
de al 10-lea FED, Banca Europeană de Investiții a transmis Comisiei
estimările sale actualizate cu privire la angajamentele și plățile
corespunzătoare instrumentelor pe care le gestionează.
(3)       În conformitate cu
articolul 58 alineatul (2) din Regulamentul financiar aplicabil celui
de al 10-lea FED, solicitările de contribuții ar trebui să
utilizeze mai întâi, succesiv, sumele disponibile din FED-urile anterioare.
Având în vedere faptul că BEI nu solicită contribuții pentru
prima tranșă, prezenta propunere se referă așadar doar la
sumele din cadrul celui de al 10-lea FED care corespund Comisiei.
(4)       La 19 noiembrie 2012,
Consiliul a adoptat, pe baza unei propuneri a Comisiei, decizia de a fixa la 3 250 000 000 EUR
partea care revine Comisiei și, respectiv, la 360 000 000 EUR
partea care revine BEI din plafonul contribuțiilor statelor membre la FED
pentru exercițiul 2014,
ADOPTĂ PREZENTA DECIZIE: 
Articolul 1
Plafonul corespunzător valorii anuale a
contribuțiilor statelor membre la FED pentru exercițiul 2015 este
fixat la 3 300 000 000 EUR pentru Comisie și la 300 000 000 EUR
pentru Banca Europeană de Investiții.
Articolul 2
Valoarea anuală a contribuțiilor
statelor membre la FED pentru exercițiul 2014 este fixată la 3 100 000 000 EUR
pentru Comisie și la 150 000 000 EUR pentru Banca
Europeană de Investiții.
Articolul 3
Contribuțiile individuale la FED pe care
statele membre trebuie să le plătească Comisiei și
Băncii Europene de Investiții în cadrul primei tranșe pentru
exercițiul 2014 sunt indicate în tabelul din anexă.
Articolul 4
Prezenta decizie se adresează statelor
membre.
Adoptată la Bruxelles,
                                                                       Pentru
Consiliu
                                                                       Președintele
ANEXĂ
Prima tranșă a contribuțiilor
la FED pentru exercițiul 2014 (mii EUR)
   ||   || Cheie || Cheie || Prima tranșă 
   ||   || al 9-lea || al 10-lea || plătită || plătită 
   || STATE MEMBRE || FED || FED || BEI || Comisiei 
   ||   || % || % || al 9-lea FED || al 10-lea FED 
   || BELGIA || 3,92 || 3,53 || 0 || 70.600 
   || DANEMARCA || 2,14 || 2,00 || 0 || 40.000 
   || GERMANIA || 23,36 || 20,50 || 0 || 410.000 
   || GRECIA || 1,25 || 1,47 || 0 || 29.400 
   || SPANIA || 5,84 || 7,85 || 0 || 157.000 
   || FRANȚA || 24,30 || 19,55 || 0 || 391.000 
   || IRLANDA || 0,62 || 0,91 || 0 || 18.200 
   || ITALIA || 12,54 || 12,86 || 0 || 257.200 
   || LUXEMBURG || 0,29 || 0,27 || 0 || 5.400 
   || ȚĂRILE DE JOS || 5,22 || 4,85 || 0 || 97.000 
   || AUSTRIA || 2,65 || 2,41 || 0 || 48.200 
   || PORTUGALIA || 0,97 || 1,15 || 0 || 23.000 
   || FINLANDA || 1,48 || 1,47 || 0 || 29.400 
   || SUEDIA || 2,73 || 2,74 || 0 || 54.800 
   || REGATUL UNIT || 12,69 || 14,82 || 0 || 296.400 
   || Subtotal EUR-15 || 100 || 96,38 || 0 || 1.927.600 
   || BULGARIA ||   || 0,14 ||   || 2.800 
   || REPUBLICA CEHĂ ||   || 0,51 ||   || 10.200 
   || ESTONIA ||   || 0,05 ||   || 1.000 
   || CIPRU ||   || 0,09 ||   || 1.800 
   || LETONIA ||   || 0,07 ||   || 1.400 
   || LITUANIA ||   || 0,12 ||   || 2.400 
   || UNGARIA ||   || 0,55 ||   || 11.000 
   || MALTA ||   || 0,03 ||   || 600 
   || POLONIA ||   || 1,30 ||   || 26.000 
   || ROMÂNIA ||   || 0,37 ||   || 7.400 
   || SLOVENIA ||   || 0,18 ||   || 3.600 
   || SLOVACIA ||   || 0,21 ||   || 4.200 
   || Subtotal EUR-12 ||   || 3,62 ||   || 72.400 
   || TOTAL EUR-27 || 100 || 100 ||   || 2.000.000